TANTÁRGYLEÍRÁS ÉS HETI TEMATIKA

	Tantárgy neve: Technikai médiumok elmélete 5.
	Kreditértéke: 3

	A tantárgy elméleti vagy gyakorlati jellegének mértéke, „képzési karaktere” 

	A tanóra típusa: Elméleti
nyelve: magyar
Az adott ismeret átadásában alkalmazandó további módok, jellemzők: előadás, kiállítások látogatása

	A számonkérés módja: vizsga - beadandó dolgozat 
Az ismeretellenőrzésben alkalmazandó további (sajátos) módok: Szigorlat a 6.
elvégzett szemeszter végén, írásbeli + szóbeli

	A tantárgy tantervi helye (hányadik félév): 

	Előtanulmányi feltételek: a kurzusok egymásra épülnek

	Tantárgyleírás: az elsajátítandó ismeretanyag tömör, ugyanakkor informáló leírása:
A médiumok archeológiájának megismerése, átfogó ismerete nélkülözhetetlen a mai medializált világban
történő eligazodáshoz. A technikai médiumok haszálata a hétköznapokban és a művészi gyakorlatban
alapvető, kikerülhetetlen a 21. században, vagyis az egyes médiatechnikák lényegének, társadalmi
szerepének, kritikai nézeteinek megismerése a tudatos művészi cselekvés egyik alapfeltétele.
A kurzus célja, hogy átfogó bevezetőt adjon a technikai médiumok megjelenésének, történetének,
fontosabb változásainak lényegéről, történeti, elméleti, filozófiai és művészeti kontextusban. Az
információs társadalom fogalmának és gyakorlatának 20. századi megjelenése totálisan átírta a
kommunikációs technikákkal kapcsolatos korábbi ismeretek szerepét és jelentőségét, s ez a történelmi
hangsúly-eltolódás új fényben mutatja az elmúlt fél évezred művészeti gyakorlatait, tudomány, technika és művészet viszonyának átalakulásait. A megértéshez számos tudományterület (filozófia, történelem,
szociológia, jogtudomány) tényeinek ismerete mellett az interdiszciplináris közelítés segíthet leginkább,
mely összefüggéseiben tárja fel és mutatja be a korábban diszciplinárisan egymástól gyakran elválasztott
ismerethalmazok (tudomány-, művészet- és technika-történet s a releváns elméleti-filozófiai, társadalmi
közelítés) korszerű kapcsolódásait, mának szóló jelentés-lehetőségeit.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)
Magyar nyelvű irodalom:
Médiatörténeti Szöveggyűjtemény (letölthető pdf.) http://catalog.c3.hu/mediatortenet/ 
http://catalog.c3.hu/mediatortenet/mediatorteneti_szoveggyujtemeny.pdf 
Kolta Magdolna: Képmutogatók. Magyar Fotográfiai Múzeum, Kecskemét, 2003. http://www.fotoklikk.hu/fm/kepmutogatok/index.html 
Moholy-Nagy László: Látás mozgásban. Műcsarnok - Intermédia, Budapest, 1996.
Benjamin, Walter: A műalkotás a technikai reprodukálhatóság korában. http://aura.c3.hu/walter_benjamin.html (Valamint az egyes kurzusokon és konzultációkon irodalomként ajánlott írások.)
Kittler, Friedrich: Optikai médiumok. Magyar Műhely Kiadó – Ráció Kiadó, Budapest, 2005.
Hauser Arnold: A művészet és az irodalom társadalomtörténete, 1-2.; Gondolat, Budapest, 1968-1969.
Szerzői jog mindenkinek. Szellemi Tulajdon Nemzeti Hivatala, Budapest, 2017.
Marc Bloch: A történelem védelmében. Válogatott művek; vál., bev., jegyz. Kosáry Domokos, ford. Kosáry Domokos, Makkai László, Pataki Pál; Gondolat, Budapest., 1974
Az egyes témacsoportokhoz kapcsolódó további magyar nyelvű irodalom:
1. A kép és a látás a reneszánsztól a fotográfia megjelenéséig. Pespektíva, camera obscura, optikai találmányok (teleszkóp, mikroszkóp), anamorfózis, laterna magica, stb.
Pillanatgépek.C3 Alapítvány – Műcsarnok, 2009. (Katalógus, szerkesztették: Kékesi Zoltán, Peternák Miklós) letölthető: http://pillanatgepek.c3.hu/kiallitas/katalogus/  
Alberti, Leon Battista: A festészetről. Della pittura, 1436. Balassi Kiadó, Budapest 1997.
Leonardo da Vinci: A festészetről. Trattato della pittura. Corvina, Budapest, 1973.
Leonardo da Vinci: Tudomány és művészet, Magyar Helikon, Budapest 1960.
Dürer:·A festészetről és a szépségről. Corvina, Budapest 1982.
Panofsky, Erwin: A perspektíva mint szimbolikus forma.In: A jelentés a vizuális művészetekben. Gondolat, Budapest 1984.
Perspektíva - katalógus, C3 Kulturális és Kommunikációs Központ Műcsarnok, 2001
Alpers, Svetlana: Hű képet alkotni. Corvina, Budapest, 2000
Werner Nekes: Media Magica (filmsorozat)
2. A fotográfia feltalálása és hatása a művészetekre. A dagerrotípiától a digitális kamerákig.
Flusser, Vilém: A fotográfia filozófiája. Tartóshullám - Belvedere, Budapest, 1990
Barthes, Roland: Világoskamra. Európa 1985 Budapest
Benjamin, Walter: A fényképezés rövid története. Angelus Novus. Magyar Helikon, Budapest, 1980. 
Bazin, A.: A fénykép ontológiája. Tanulmányok a filmművészetről. Magyar Film Intézet 1977 Budapest
Sontag, Susan: A fényképezésről. Európa 1999 Budapest 
Maurer Dóra: Fényelvtan. A fotogramról. Magyar Fotográfiai Múzeum - Balassi Kiadó, 2001 
Szilágyi Gábor: Daguerre. Gondolat 1987 Budapest 
3. A tudomány, technika és művészet kapcsolata 17-20 században. Sokszorosító és kommunikációs technikák a computer előtt.
Ivins, William M. Jr.: A nyomtatott kép és a vizuális kommunikáció. Enciklopédia Kiadó, Budapest, 2001.
Kuhn, Thomas S. : A tudományos forradalmak szerkezete. Gondolat, Budapest 1984.
Foucault, Michael: A szavak és a dolgok. Osiris, Budapest 2000.
Horkheimer, Max – Adorno, Theodor W.: A felvilágosodás dialektikája (1947). Atlantisz – Gondolat, Budapest, 1990.
McLuhan, Marshall: A Gutenberg-galaxis. A tipográfiai ember létrejötte. Trezor, Budapest 2001.
Heidegger, Martin: A világkép korszaka. In Fenomén és mű (Szerk. Bacsó Béla) Kijárat Kiadó, Budapest 2002.
Heidegger,  Martin: Kérdés a technika nyomán. In: A későújkor józansága II. (Szerk. Tillmann J.A.), Göncöl Kiadó, Budapest 2004.
Heisenberg, Werner: A mai fizika világképe. Gondolat 1958 Budapest
A művészeten túl - katalógus, Kortárs Művészeti Múzeum - Ludwig Múzeum – C3 Kulturális és Kommunikációs Központ, 1997. 
Kepes György: A világ új képe a művészetben és a tudományban. Corvina, Budapest 1979.
Simonyi Károly: A fizika kultúrtörténete, Gondolat, Budapest 1978.
Barbier, Frédéric-Lavenir, Catherine Bertho: A média története: Diderot-tól az internetig. Osiris, Budapest 2004.
Révész Emese, Kép, sajtó, történelem. Illusztrált sajtó Magyarországon 1870-1870. Argumentum - OSZK, Budapest 2015.


	

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	a) tudása
· átfogó médiatörténeti ismeretek
· a művészet technikai-, médiatörténeti kapcsolódásainak ismerete
· átfogó ismeretek a művészet kultúr- és művelődéstörténeti vonatkozásairól  
· Specializált ismeretekkel rendelkezik az új technikai médiumok elméletéről és történetéről és ismeri ezek képzőművészeti kontextusban történő, alkotó felhasználási módozatait.
· Behatóan ismeri a technikai médiumok történetét és elméletét, a vizuális művészetekre gyakorolt hatását.
· Specializált ismeretekkel rendelkezik a technikai képeket alkalmazó alkotók, műformák és alkotói módszerek gyakorlatáról és történetéről, tájékozott a kritikus, kísérletező művészeti gondolkodás képviselőiről a modernizmustól napjainkig.
· Részletesen ismeri a technikai médiumok megjelenésének társadalmi hatásait, azok történetét, és az arra reflektáló képzőművészeti alkotásokat, médiaelméleti forrásokat.
· Specializált ismeretei kiterjednek a médiatörténetre és médiaelméletre, és a kortárs képzőművészeti diskurzusra gyakorolt hatásukra.
· Tisztában van a XXI. századi normáknak és szokásoknak megfelelő etikai és szerzői jogi kérdésekkel.

c) képességei

· önálló kutatási és ítéletalkotási módszerek kialakítása
· elemző, analitikus gondolkodásmód
· Képes az alkotói gyakorlata révén új megközelítésekre, tudatosság és átfogó, lényeglátó szemlélet jellemzi a hagyományos és az új médiumok művészeti használata során.
· Alkotó módon képes használni a tevékenysége alapjául szolgáló technikai, anyagi és információs forrásokat akár új interdiszciplináris műalkotás létrehozása, akár valamely közösségi projekt megvalósítása érdekében.
· Képes az új technikai médiumokkal készült munkákról való tudásanyag feldolgozására és kezelésére.
· Alkotó és kreatív módon képes interdiszciplináris kutatásokban részt venni, akár egymástól távoli területek és szempontrendszerek közötti konvergencia lehetőségét felismerni és megmutatni.

 c) attitűd

· nyitott, analitikus hozzáállás a médiatörténethez
· az elemzés és az alkotás pozícióinak közelítése, módszereinek termékeny keverése
· Aktívan keresi az új ismereteket, módszereket, kreatív, dinamikus megvalósítási lehetőségeket.
· Kiforrott kritikai érzékkel viszonyul a médiaművészet irányzataihoz, történeti, valamint kortárs alkotásaihoz.
· Összegző és elemző, kifinomult kritikai ítélőképességgel rendelkezik, mellyel képes a képzőművészet egész területét vizsgálni, értékelni.
· Szemléletében a tudományt, technológiát, művészetet egységben kezeli, gondolkodásmódja analitikus, művészeti alapállása kritikus és egyben konstruktív.
·  Elkötelezett a művészeti alkotás szabadsága és öntörvényűsége mellett.
·  önálló kutatói gyakorlat kialakítása
·  önálló problémamegoldó készség
· Olyan művészeti gondolkodásmódot képvisel, mely aktívan és kritikusan reagál az információs társadalom kihívásaira.
· Érzékeny a társadalmi, szociális kérdésekre, és a puszta aktualitáson túllépve érvényes, történeti kontextusban képes értelmezni a jelen folyamatait, és kritikus művészeti reflekciót felmutatni ezekkel kapcsolatban.


d) autonómia, felelősség

· önálló kutatói gyakorlat kialakítása
·  önálló problémamegoldó készség
·  Olyan művészeti gondolkodásmódot képvisel, mely aktívan és kritikusan reagál az információs társadalom kihívásaira.
·  Érzékeny a társadalmi, szociális kérdésekre, és a puszta aktualitáson túllépve érvényes, történeti kontextusban képes értelmezni a jelen folyamatait, és kritikus művészeti reflekciót felmutatni ezekkel kapcsolatban.



Féléves tematika hetekre lebontott rövid ismertetése
	1. hét
	féléves tematika és hallgatói feladatok ismertetése, igények és tájékozottság
felmérése


	2. hét
	hallgatói feladatok véglegesítése és bevezető előadás

	3. hét
	hallgatói prezentáció és kapcsolódó elméleti-történeti ismeretanyag


	4. hét
	hallgatói prezentáció és kapcsolódó elméleti-történeti ismeretanyag


	5. hét
	hallgatói prezentáció és kapcsolódó elméleti-történeti ismeretanyag


	6. hét
	kutatásmódszertan óra

	7. hét
	hallgatói prezentáció és kapcsolódó elméleti-történeti ismeretanyag


	8. hét
	hallgatói prezentáció és kapcsolódó elméleti-történeti ismeretanyag

	9. hét
	kiállítás látogatás a féléves tematikához kapcsolódóan

	10. hét
	TAVASZI SZÜNET

	11. hét
	hallgatói prezentáció és kapcsolódó elméleti-történeti ismeretanyag


	12. hét
	kiállítás látogatás a féléves tematikához kapcsolódóan

	13. hét
	hallgatói prezentáció és kapcsolódó elméleti-történeti ismeretanyag


	14. hét
	összegzés és értékelés




	Tantárgy felelőse: Majsai Réka

	Tantárgy oktatásába bevont oktató(k) és elérhetősége(ik): Technikai médiumok elmélete

	A tantárgy tanításának időpontja/helyszíne: Intermédia Tanszék


	Tantárgykódja: IMTME

	Felelős tanszéke: Intermedia Tanszék

	Képzési idő szemeszterekben: 6 szemeszter

	Tanórák száma összesen: 168 óra

	Tanulmányi követelmények: Követelmény az alapvető technikai médiumok és a kapcsolatos fontosabb szakirodalom megismerése.


	Oktatási módszerek: Előadás és szeminárium, gyakorlati példák, közös műelemzések, szövegértési gyakorlatok szükség szerint.


	Javasolt tanulási módszerek: Rendszeres részvétel a kurzuson, tájékozódása tématerületekhez kapcsolódó idegen nyelvű irodalom és interneten elérhető források, adatbázisok területén, a megadott magyar nyelvű szakirodalom tanulmányozása, legalább egy kiemelt munka (pl. Médiatörténeti szöveggyűjtemény) és egy-egy tématerület alaposabb megismerése.


	A hallgató egyéni munkával megoldandó feladatainak száma: 2-5

	Felhasználható fontosabb technikai és egyéb segédeszközök: világháló és nyomtatott szakirodalom

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 






